फिल्म के मुख्य कलाकारों में श्री कान मोहन सिंधी फिल्मों के उस वक्त सुपरहिट हीरो हुआ करते थे। उनकी सिंधी फिल्म ‘आबाना’ उस वक्त सुपर-डुपर हिट रही थी। बाद में श्री कानमोहन अमिताभ बच्चन और नवीन निश्चल के साथ ‘परवाना’ और श्री महेश कौल निर्देशित ‘हम कहां जा रहे हैं’ में नजर आए थे। वह राजेश खन्ना और कादरखान के साथ थियेटर में भी सक्रिय रहे। इन दिनों वह गोरेगांव सिद्धार्थ नगर में रहते हैं। नायिका रंजीता ठाकुर बाद में विद्या सिन्हा और अमोल पालेकर के साथ ‘रजनीगंधा’ में नजर आई थी। इस फिल्म में छोटे भाई की भूमिका करने वाले जफर अली फरिश्ता ने बाद में हिंदी फिल्मों में छोटी-छोटी भूमिकाएं की। बाद में उन्होंने ‘भागो भूत आया’ जैसी फिल्म भी बनाई थी।